**Приложение №1 към Решение № 16/13.09.2019г.**

**ВЪТРЕШНИ ПРАВИЛА ЗА СЪБИРАНЕ, ОБРАБОТВАНЕ, СЪХРАНЯВАНЕ И ЗАЩИТА НА ЛИЧНИТЕ ДАННИ НА ОИК 2011 КОТЕЛ**

**Дефиниции:**

Регламент (ЕС) 2016/679 относно защитата на физическите лица във връзка с обработването на лични данни и относно свободното движение на такива данни ще бъде наричан по-нататък за краткост в настоящите Правила „Общ регламент“ или „Регламент“.

**1. Лични данни** означава всяка информация, свързана с идентифицирано физическо лице или физическо лице, което може да бъде идентифицирано („субект на данни“); физическо лице, което може да бъде идентифицирано, е лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице.

**2. Обработване** означава всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване.

3. **Администратор** означава физическо или юридическо лице, публичен орган, агенция или друга структура, която сама или съвместно с други определя целите и средствата за обработването на лични данни; когато целите и средствата за това обработване се определят от правото на Съюза или правото на държава членка, администраторът или специалните критерии за неговото определяне могат да бъдат установени в правото на Съюза или в правото на държава членка.

4. **Обработващ лични данни** означава физическо или юридическо лице, публичен орган, агенция или друга структура, която сама или съвместно с други определя целите и средствата за обработването на лични данни; когато целите и средствата за това обработване се определят от правото на Съюза или правото на държава членка, администраторът или специалните критерии за неговото определяне могат да бъдат установени в правото на Съюза или в правото на държава членка.

5. **Надзорен орган** означава независим публичен орган, създаден от държава членка и отговорен за наблюдението на прилагането на Регламент (ЕС) 2016/679.

Чл.1. В зависимост от конкретните цели и основания, ОИК 2011 - Котел обработва следните видове лични данни самостоятелно или в комбинация помежду им на:

1.1. физически лицата, заети в произвеждането на изборите за общински съветници и кметове на 27 октомвре 2019г., в това число членове на ОИК, СИК/ПСИК, застъпници, представители на партиите, коалициите и инициативните комитети;

1.2.физически лица, податели на жалби и сигнали.

(1) Личните данни, събирани и обработвани от ОИК 2011 - Котел са:

три имена, ЕГН или личен номер на чужденец, данни по документ за самоличност, в това число номер, дата и място на издаване, валидност, издател, адрес, телефон и/или адрес на електронната поща за връзка с Вас.

Чл.2. Личните данни се обработват в съответствие с Регламент (ЕС) 2016/679 и Закона за защита на личните данни. ОИК 2011 – Котел обработва личните данни, съгласно изискванията, постановени в Изборния кодекс и Решенията на ЦИК за следните цели: Изпълнение на нормативните изисквания на Изборния кодекс, досежно индивидуализиране на лицата, които се назначават за членове на СИК/ПСИК, водене на регистри и подлежащите на вписване обстоятелства в тях, регистриране и издаване на удостоверения на застъпници. Обработката на лични данни не надхвърля периода, необходим за постигането на законните цели.

Чл.3. Получатели на лични данни, пред които са или може да бъдат разкрити/предоставени личните данни от ОИК 2011 – Котел са компетентните държавни органи и институции, когато това се изисква от законодателството на страната и в съответствие с определеното в него.

Чл.4. ОИК 2011 – Котел ще съхранява личните данни за срока, определен в действащото законодателство в зависимост от целта, за която са събрани. Когато личните данни, които се събират, вече не са необходими за упоменатите цели, същите се заличават или унищожават по друг надежден начин.

Чл.5. Информация, която субекта на данни може да получи:

* данните, които идентифицират администратора и координатите за връзка с него и, когато е приложимо, тези на представителя на администратора;
* координатите за връзка с длъжностното лице по защита на данните, когато е приложимо;
* целите на обработването, за което личните данни са предназначени, както и правното основание за обработването;
* съответните категории лични данни;
* получателите или категориите получатели на личните данни, ако има такива;
* когато е приложимо, намерението на администратора да предаде данните на трета държава или на международна организация, и наличието или отсъствието на решение на Комисията относно адекватното ниво на защита.
* срока, за който ще се съхраняват личните данни, а ако това е невъзможно, критериите, използвани за определяне на този срок. Личните данни следва да са адекватни, релевантни и ограничени до необходимото за целите, за които се обработват. Това налага по-специално да се гарантира, че срокът, за който личните данни се съхраняват, е ограничен до строг минимум;
* съществуването на право да се изиска от администратора достъп до, коригиране или изтриване на лични данни, свързани със субекта на данните, или ограничаване на обработването, и правото да се направи възражение срещу обработването, както и правото на преносимост на данните и начините за упражняване на тези права;
* съществуването на право на оттегляне на съгласието по всяко време, без да се засяга законосъобразността на обработването въз основа на съгласие, преди то да бъде оттеглено;
* правото на жалба до надзорен орган;
* източника на личните данни и, ако е приложимо, дали данните са от публично достъпен източник;
* информация относно извършването на профилиране и за последствията от това профилиране.
* информация, която гарантира, че данните ще бъдат обработвани добросъвестно и прозрачно.
* информация относно съществуването на правото на физическите лица да получат потвърждение и уведомление за съдържанието на свързани с тях лични данни, които се обработват;
* информация по какъв начин личните данни се събират, използват, консултират или обработват по друг начин;
* в какъв обхват се извършва или ще се извършва обработването на данните;
* информация относно рисковете свързани с обработването на личните данни;
* информация относно правилата свързани с обработването на лични данни;
* информация относно гаранциите свързани с обработването на лични данни;
* установяване на срокове за изтриване или периодичен преглед на личните данни.

Чл.6. Когато администраторът възнамерява по-нататък да обработва личните данни за цел, различна от тази, за която са събрани, преди това по-нататъшно обработване субектът на данните има право да получи информация за тази друга цел и следната допълнителна информация: - срока, за който ще се съхраняват личните данни, а ако това е невъзможно, критериите, използвани за определяне на този срок; - съществуването на право да се изиска от администратора достъп до, коригиране или изтриване на лични данни или ограничаване на обработването на лични данни, свързани със субекта на данните, или право да се направи възражение срещу обработването, както и правото на преносимост на данните и начините за упражняване на тези права; - съществуването на право на оттегляне на съгласието по всяко време, без да се засяга законосъобразността на обработването въз основа на съгласие, преди то да бъде оттеглено; - правото на жалба до надзорен орган; - източника на личните данни и, ако е приложимо, дали данните са от публично достъпен източник; - информация относно извършването на профилиране и за последствията от това профилиране. Предоставя се и допълнителната информация посочена по-горе.

Чл.7. Задължението за предоставяне на тази информация не се прилага, когато и доколкото субектът на данните вече разполага с информацията; предоставянето на такава информация се окаже невъзможно или изисква несъразмерно големи усилия; получаването или разкриването е изрично разрешено от правото на Съюза или правото на държавата членка, което се прилага спрямо администратора и в което се предвиждат също подходящи мерки за защита на легитимните интереси на субекта на данните; или личните данни трябва да останат поверителни при спазване на задължение за опазване на професионална тайна, което се урежда от правото на Съюза или право на държава членка, включително законово задължение за поверителност.

Чл.8. Длъжностното лице по защита на личните данни, и лицата, обработващи личните данни от името на ОИК 2011 - Котел, са физически лица, притежаващи необходимата компетентност и назначени и/или упълномощени със съответен писмен акт.

Чл.9. Събирането, обработката, съхранението и защитата на личните данни се извършва от лица, на които това е изрично указано и чиито служебни задължения или конкретно възложена задача налагат това.

Чл.10. При възлагане на дейности, налагащи обработката на лични данни от регистрите на администрацията, гражданите, доставчиците на услуги следва да спазват приложимите нормативни изисквания относно обработката на личните данни.

Чл.11. Достъп до личните данни могат да имат и съответните държавни органи – съд, следствие, прокуратура, ревизиращи органи и др. Същите могат да изискат данните по надлежен ред във връзка с изпълнението на техните правомощия.

Чл.12.Помещението, където се съхраняват и обработват лични данни е с контрол на достъп две ключалки и СОТ система.

Чл.13. Помещението, в което се помещава ОИК 2011 – Котел е надежно обезопасена с посредством противопожарни мерки съгласно българското законодателство.

Чл.14. На хартиен носител се съхраняват всички лични данни, които изискват попълването им върху определени бланкови документи и/или формуляри, дневници, регистри, свързани с изпълнение на изискванията на действащото законодателство, които не напускат мястото, в което се помещава ОИК 2011 – Котел и се предават на Община Котел, съгласно Решение на ЦИК.

Чл.15. Преди заемане на съответната длъжност лицата, които обработват лични данни:

15.1. поемат задължение за неразпространение на личните данни, до които имат достъп;

15.2. се запознават с нормативната база, вътрешните правила и политики на ОИК 2011 – Котел, относно защитата на личните данни, документооборота.

15.3. се задължават да не споделят критична информация помежду си и с външни лица, освен по установения с тези Правила ред.

Чл.16. ОИК 2011 – Котел осъществява защита на автоматизираните информационни системи и/или мрежи, както следва:

* Цялата IT инфраструктура и работните компютърни конфигурации, включително и достъпът до интернет се използват единствено за служебни цели.
* Защитата на техническите и информационни ресурси се осъществява посредством инсталиране на потребителско име и парола.
* Защита от вируси: Използва се антивирусна програма и се извършват редовни проверки на компютрите от антивирусната програма. Поддръжката на компютърната система се осъществява от Информационно обслужване - Сливен.
* Достъпът до имейла на ОИК – Котел се осъществява от Председателя и секретаря.
* Използва се електронен подпис, като електронният подпис е издаден на името на ОИК 2011 - Котел и се използва само от същата и то в определените от закона случаи.
* Управление на документите, съобразено с ограничаване на достъпа до съответния регистър единствено до лица, които са пряко натоварени с неговото водене, поддръжка и обработка;

Чл.17. В случай че се установи нарушаване на сигурността и нарушението на сигурността създава вероятност от риск за правата и свободите на физическите лица, чиито данни са засегнати, и след одобрение от ръководството на ОИК 2011 – Котел незабавно се уведомява КЗЛД.

Чл.18. Всички членове на ОИК 2011 - Котел са длъжни да познават и спазват разпоредбите на настоящите правила.

Чл.19. Контролът по спазване на разпоредбите във Вътрешните правила за събиране, обработване, съхраняване и защита на личните данни се осъществява от секретарят на ОИК 2011 - Котел.

Чл.20. Настоящите правила се утвърждават с на основание чл. 4, параграф 20 от Регламент (ЕС) 2016/679 на Европейския парламент и на Съвета от 27 април 2016 година и във връзка със Закона за защита на личните данни.